35. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 224 της 26 Μαΐου/14 Ιουν. 1993 (ΦΕΚ Α΄  91) (Διόρθ. σφαλμ. στο ΦΕΚ Α΄122/27-71993) Ίδρυση Δ΄ Λιμενικού Τμήματος, στο Κεντρικό Λιμεναρχείο Ελευσίνας, καθορισμός της τοπικής και καθ΄ ύλην αρμοδιότητάς του, τροποποίηση της τοπικής αρμοδιότητας των Κεντρικών Λιμεναρχείων Πειραιά και Ελευσίνας, καθώς και της τοπικής αρμοδιότητας των Γ΄ και Ζ΄ Τμημάτων του Κεντρικού Λιμεναρχείου Πειραιά και του Γ΄ Λιμενικού Τμήματος του Κεντρικού Λιμεναρχείου Ελευσίνας. Έχοντας  υπόψη: 1.Το άρθρ. 13 παρ. 1 του Νόμ. 672/77 «Περί τροποποιήσεως και συμπληρώσεως του Ν.Δ. 530/70 «Περί Λιμενοφυλάκων και ετέρων τινών διατάξεων» (Α΄ 235). (Αντί για τη σελ. 82,13) Σελ. 82,13(α) Τεύχος 1368 Σελ. 103 Περιφέρειες Λιμενικών Αρχών 20.Β.β.34-35 2.Τις διατάξεις των άρθρ. 1 παρ. 3, 4 παρ. 1 και 3 και 7 του Ν.Δ. 2504/1953 «Περί συστάσεως Λιμενικών Τμημάτων εν ταις Περιφερείαις δικαιοδοσίας των Κεντρικών Λιμεναρχείων», όπως ισχύουν σήμερα (Α΄ 208). 3.Την με αριθ. 4128/3/93/13.4.1993 πρόταση του Αρχηγού του Λιμενικού σώματος «Ίδρυση Δ΄ Λιμενικού Τμήματος στο Κεντρικό Λιμεναρχείο Ελευσίνας, καθορισμός της τοπικής και καθ΄ ύλην αρμοδιότητάς του και τροποποίηση της τοπικής αρμοδιότητας των Κεντρικών Λιμεναρχείων Πειραιά και Ελευσίνας, καθώς και της τοπικής αρμοδιότητας των Γ΄ και Ζ΄ Λιμενικών Τμημάτων του Κεντρικού Λιμεναρχείου Πειραιάς, και του Γ΄ Λιμενικού Τμήματος του Κεντρικού Λιμεναρχείου Ελευσίνας». 4.Το άρθρ. 29 του Νόμ. 1558/85 όπως προστέθηκε με το άρθρ. 27 του Νόμ. 2087/92 (Α΄ 154). 5.Το γεγονός ότι από τις διατάξεις του παρόντος δ/τος δεν προκύπτει δαπάνη σε βάρος του κρατικού προϋπολογισμού. 6.Την με αριθ. 277/1993 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-(Αντικαθίσταται το άρθρ. 1 του Π.Δ. 841/1977, ΦΕΚ Α΄ 274, ανωτ. αριθ. 5). Άρθρ.2.-(Αντικαθίσταται το άρθρ. 2 του Π.Δ. 841/1977, ΦΕΚ Α΄274, ανωτ. αριθ. 5). Άρθρ.3.-Η περιφέρεια δικαιοδοσίας του Γ΄ Λιμενικού Τμήματος του Κεντρικού Λιμεναρχείου Ελευσίνας που ιδρύθηκε με το Π.Δ. 56/87 (Α΄36) τροποποιείται και ορίζεται η περιοχή από το Πέραμα Μεγαρίδας (23 ο  26΄ Α) και προς Δυσμάς μέχρι της Σκυρωνίδες Πέτρες (Κακή Σκάλα) συμπεριλαμβανομένων των νησίδων Μακρονήσου και Ρεβυθούσας και της θαλάσσιας περιοχής μέχρις αποστάσεως εκατό (100) μέτρων από τις ακτές της νήσου Σαλαμίνας βόρεια από την άκρα Καράς. Άρθρ.4.-Η περιφέρεια δικαιοδοσίας του Ζ΄ Λιμενικού Τμήματος του Κεντρικού Λιμεναρχείου Πειραιά που ιδρύθηκε με το Π.Δ. 265/72 (Α΄59) τροποποιείται και ορίζεται η περιοχή από το πέρας των προβλητών Ικονίου μέχρι τη δυτική άκρα της νήσου Μεγάλης Κυράς, η νησίδα Αγ. Γεωργίου, καθώς και η θαλάσσια περιοχή που περικλείεται μεταξύ των ανωτέρω σημείων και της άκρας Κυνοσούρας. Σελ. 82,14(α) Τεύχος 1368 Σελ. 104 Άρθρ.5.-Ιδρύεται στην περιφέρεια δικαιοδοσίας του Κεντρικού Λιμεναρχείου Ελευσίνας Δ΄ Λιμενικό Τμήμα με έδρα τον Σκαραμαγκά και περιφέρεια δικαιοδοσίας από τη δυτική άκρα της νήσου Μεγ. Κυράς μέχρι του σημείου διασταυρώσεως της Εθνικής Οδού με διόπτευση που κατευθύνεται προς τις στρατιωτικές εγκαταστάσεις που βρίσκονται ανατολικά της λίμνης Κουμουνδούρου προς 295 ο . Άρθρ.6.-Η καθ΄ ύλη αρμοδιότητα του Λιμενικού Τμήματος που ιδρύεται με το Δ/γμα αυτό περιλαμβάνει: 1.Όλες τις αρμοδιότητες διοικητικής και δικαστικής αστυνομίας που προβλέπονται από τις κείμενες διατάξεις για τον Προϊστάμενο Λιμεναρχείου, περιλαμβανομένων και των αρμοδιοτήτων που προβλέπονται από τα άρθρ. 40, 41, 42, 44, 45, 88 και 89 του Ν.Δ. 187/73 «Περί Κώδικος Δημοσίου Ναυτικού Δικαίου» (Α΄261). 2.Την τήρηση λεμβολογίου και έκδοση αδειών. 3.Την έκδοση και ανανέωση ναυτολογίων την ενέργεια μεταβολών σ΄ αυτά και τη θεώρησή τους κατά τον κατάπλου του πλοίου. Ο Διοικητής του Λιμενικού Τμήματος αλληλογραφεί με τις αρχές του Κράτους και ιδιώτες για θέματα της αρμοδιότητάς του ως προϊστάμενος Λιμεναρχείου. Από την αλληλογραφία εξαιρούνται τα έγγραφα του Διοικητή του Λιμενικού Τμήματος προς άλλες Αρχές ή ιδιώτες που αφορούν θέματα γενικής φύσεως, η σύνταξη και αποστολή των οποίων ενεργείται μέσω της Κεντρικής Υπηρεσίας του Κεντρικού Λιμεναρχείου Ελευσίνας. 20.Β.β.35 Περιφέρειες Λιμενικών Αρχών Άρθρ.7.-Από την έναρξη λειτουργίας του ιδρυομένου με το παρόν Δ/γμα Λιμενικού Τμήματος παύει η λειτουργία του Δ΄ Λιμενικού Τμήματος του Κεντρικού Λιμεναρχείου Πειραιά, το οποίο και καταργείται. 